cyanic-selkie/wikianc huggingface dataset:
Abdullah ibn Khalifa Al Thani
Hän kävi koulua Qatarissa ja valmistui Sandhurstin sotilasakatemiasta Britanniassa joulukuussa 1976. Hän liittyi Qatarin asevoimiin ja eteni urallaan 1989 asti aina avustavaksi komentajaksi everstiluutnantin arvolla asti. Vuodet 1979–1989 hän oli Qatarin olympiakomitean johdossa.
17. heinäkuuta 1989 hänet nimitettiin sisäministeriksi, 1995 varapääministeriksi ja 29. lokakuuta 1996 sisä- ja pääministeriksi. Sisäministerin viran hän jätti tammikuussa 2001.
Cole Perfetti
Cole Perfetti (s. 1. tammikuuta 2002 Whitby, Ontario, Kanada) on kanadalainen jääkiekkoilija, joka pelaa NHL-seura Winnipeg Jetsin organisaatiossa. Hän pelannee lähinnä AHL-joukkue Manitoba Moosessa. Jets varasi Perfettin ensimmäisellä kierroksella koko NHL:n varaustilaisuuden 2020 kymmenentenä pelaajana. Hän on pelipaikaltaan keskushyökkääjä, mutta Perfetti osaa pelata myös laidassa.
Seuraura
Perfetti on Whitby Wildcatsin kasvatti. Hän toimi kaudella 2015–2016 ETAHL U15:ssa joukkueensa varakapteenina. Perfetti voitti OMHA Bantam AAA:n mestaruuden. Myös kaudella 2016–2017 hän kuului ETAHL U16:ssa Wildcatsin C-nuorten kapteenistoon. Perfetti voitti sekä OMHA Minor Midget AAA:n että OMHA U16 AAA:n mestaruuden. Kaudeksi 2017–2018 hän siirtyi Vaughan Kingsin C-nuoriin. Perfetti toimi joukkueen varakapteenina. Hän voitti ylivoimaisesti koko GTHL U16:n piste-, maali- ja syöttöpörssin tehoilla 52+73=125. Perfetti valittiin kauden aikana myös OHL Cupin tähdistökentälliseen. Hän pelasi kauden aikana myös viisi ottelua OJHL-junioriliigan Whitby Furyssa.
Saginaw Spirit varasi Perfettin koko OHL:n varaustilaisuuden viidentenä pelaajana kesällä 2018. Samana kesänä hänet varasi myös Chicago Steel 46. pelaajana USHL:n varaustilaisuudessa. Perfetti siirtyi Spiritiin kaudeksi 2018–2019. Perfetti voitti joukkueen sisäisen piste- ja maalipörssin tehoilla 37+37=74, joilla hän voitti myös koko OHL:n tulokkaiden piste- ja maalipörssin. Perfetti voitti myös Spiritin sisäisen tehotilaston lukemalla +36. Hän voitti myös liigan tulokkaiden voittomaalipörssin seitsemällä osumallaan. Pudotuspeleissä Perfetti teki 16 ottelussa tehot 8+6=14. Hänen maaleistaan neljä oli voittomaaleja, joilla Perfetti voitti OHL:n voittomaalipörssin. Perfetti valittiin kauden päätteeksi liigan tulokkaiden ensimmäiseen tähdistökentälliseen.
Kaudella 2019–2020 Perfetti sijoittui tehoilla 37+74=111 koko OHL:n pistepörssissä toiseksi edellään vain Ottawa 67’sin Marco Rossi. Hän voitti myös Saginaw Spiritin sisäisen tehotilaston lukemalla +49. Perfetti palkittiin kauden päätteeksi liigan parhaiten jääkiekkoilun ja opiskelun yhdistäneenä pelaajana Bobby Smith Trophylla, kuten myös koko CHL:ssä CHL Scholastic Player of the Year -palkinnolla. Hänet valittiin myös OHL:n toiseen tähdistökentälliseen. Perfetti pelasi kauden aikana myös CHL Top Prospects Gamessa.
Perfettiin odotettiin useissa ennakkoarvioissa tulevan varatuksi viiden ensimmäisen pelaajan joukossa NHL:n varaustilaisuudessa 2020. Syyskuussa 2019 The Sports Network -kanavan asiantuntija Craig Button listasi hänet rankingissaan kolmanneksi Alexis Lafrenièren ja Hendrix Lapierren jälkeen. Myöhemmin Perfetti putosi Craig Buttonin listalla viidenneksi. Lopulta Winnipeg Jets varasi hänet varaustilaisuuden kymmenentenä pelaajana. Saman vuoden marraskuussa Perfetti teki seuran kanssa kolmivuotisen tulokassopimuksen. Hänen kausipalkkansa NHL:n puolella on 925 000 dollaria. Tammikuun 2021 harjoitusleirin päätteeksi Jets lähetti Perfettin AHL-joukkue Manitoba Moosen vahvuuteen. Noin kaksi viikkoa myöhemmin hänet kutsuttiin Jetsin NHL-joukkueen varamiesten "taksiryhmään". Kolme viikkoa myöhemmin helmikuussa Perfetti lähetettiin kuitenkin takaisin farmijoukkue Mooseen.
Maajoukkueura
Perfetti pelasi alle 20-vuotiaiden MM-kilpailuissa vuonna 2021, jolloin hän voitti hopeaa. Perfetti pelasi myös alle 18-vuotiaiden Hlinka Gretzky Cupissa vuonna 2019, jolloin hän voitti hopeaa. Välieräottelussa Ruotsia vastaan Perfetti teki Kanadan kaikki kolme maalia, joista viimeisellä hän ratkaisi joukkueelleen 3–2-voiton ja finaalipaikan voittomaalikilpailuissa. Perfettin osuma oli historiallinen, sillä hän teki koko turnauksen kaikkien aikojen piste-ennätyksen tehoilla 8+4=12, joilla Perfetti ohitti tilastossa Venäjän Vasili Podkolzinin (2018), Yhdysvaltain Thomas Novakin (2014) sekä maanmiehensä Alexis Lafrenièren (2018) ja Nathan MacKinnonin (2012). Lisäksi myös hänen joukkuetoverinsa Hendrix Lapierre sivusi vanhaa piste-ennätystä. Perfetti sivusi myös Podkolzinin hallussa olevaa kaikkien aikojen yhden turnauksen maaliennätystä. Hän jakoi myös turnauksen tehotilaston voiton Venäjän Vasili Ponomarjovin kanssa.
Pelityyli
The Hockey News -lehden toimittaja Ryan Kennedy on verrannut Perfettia pelityyliltään Patrick Kaneen.
Muuta
Perfettin isä Angelo toimi kaudella 2018–2019 NHL-seura Arizona Coyotesin videokykyjenetsijänä.
Another World (videopeli)
Peli muistetaan erityisesti elokuvamaisesta otteestaan ja omintakeisesta graafisesta tyylistään.
Peli on Wiredin mukaan yksi kymmenestä merkittävimmistä peleistä Amigalla.
Pelaaminen
Pelin päähahmo on nuori tieteilijä Lester Knight Chaykin, joka tempautuu tuntemattomaan maailmaan kun koe epäonnistuu salamaniskun seurauksena. Chaykin on silmänräpäyksessä veden alla uiden pintaan selviytyäkseen.
Pelin avausanimaatio oli uskomaton aikanaan sisältäen eri kamerakulmia. Pelin aikana pelissä ei ole näytöllä käyttöliittymää, ei pisteitä kerättäväksi eikä merkkiä siitä, että peli on alkanut. Visuaalinen ilme ja tyyli lisäävät paniikin tunnetta. Peliä pelataan vaistomaisesti reaktioina ruudulla näkyviin asioihin: peli ei itse kerro tai opeta pelaajalle mitään. Pelissä ei käytetä dialogia eikä narratiivia vaan vain pelin ympäristöä: hahmot eivät myöskään puhu sanaakaan pelissä. Pelin visuaalinen ilme käyttää vektorigrafiikkaa ja polygoneja hyvin yksinkertaisella ulkoasulla ja pienellä määrällä kappaleiden yksityiskohtia. Peli käyttää rotoskooppausta animointiin. Peli ei käytä ruudun vieritystä vaan kohtauksia, joka voi aiheuttaa ongelmatilanteita pelaajan siirtyessä ruudusta toiseen ja myöhästyessä toiminnosta.
Peli noudattaa lineaarista rakennetta ja se oli lyhyt myös aikansa mittapuulla. Alussa päähenkilö voi vain potkia iilimatoja, mutta saa myöhemmin haltuunsa voimakkaan aseen.
Kehitys
Eric Chahi työskenteli Delphine Softwarelle Future Warsin parissa, mutta ei ollut tyytyväinen muiden ideoiden toteuttamiseen. Dragon's Lairin Amiga-version innoittamana hän teki grafiikkamoottori Atari ST:llä. Chahin ajatuksena oli tehdä peli kuten Karateka tai Prince of Persia, mutta suuri osa pelistä oli peräisin improvisaatiosta ja työn ohella tulevista ideoista. Chahi työskenteli itsekseen kaksi vuotta työstäen peliä. Äänet ja musiikin sävelsi ja toteutti Chahin ystävä Jean-François Freitas. Marraskuussa 1991 Chahi julkaisi pelin Amigalle.
Vastaanotto
Peli on saanut CU Amiga -lehdessä arvosanaksi 91%.
Peli on saanut Amiga Format -lehdessä arvosanaksi 82%.
Julkaisut
Peli julkaistiin ensimmäisenä Amigalle, jonka jälkeen seurasi pian Atari ST -versio. Chahi valvoi myös Macintosh- ja DOS-versioiden käännöksiä, mutta käännöstyö oli Alan Pavlishin ja Bill Duganin tehtävä, sekä Daniel Morais käänsi Macintosh-version DOS:lle. Peleissä oli eroja, mutta Chahi valvoi ettei tarpeettomia muutoksia tehty.
Kun Delphine Software teki sopimuksen Interplayn kanssa Interplay vaati joukkoa muutoksia Pohjois-Amerikkalaiselle yleisölle, jossa oli erilainen päätös, korkeampi vaikeusaste ja äänten ja musiikkien korvaaminen. Chahin vaatimukset alkuperäinen musiikki säilyi, mutta uutta musiikkia lisättiin tasoihin. Interplay julkaisi pelin Sega Mega Drivelle ja Super Nintendo Entertainment Systemille vuonna 1992.
Chahin siirryttyä muihin töihin Interplay julkaisi pelistä version 3DO:lle, jossa taustat ja ääniraita oli muutettu: hahmot eivät enää sovi yhteen taustojen kanssa ja mahtaileva ääniraita ei enää ole taustalla vaan etualalla.
Uusintaversiot
Vuonna pelistä on julkaistu uusintaversio 15th Anniversary.
Vuonna pelistä on julkaistu uusintaversio 20th Anniversary muun muassa Microsoft Windowsille ja PlayStation 4:lle.
Jatko-osat
Pelille on julkaistu jatko-osa Heart of the Alien, joka ei kuitenkaan ole Chahin käsialaa, eikä sitä yleisesti pidetä "virallisena" jatkona pelin tarinalle. Sen sijaan Delphine Softwaren myöhemmin julkaisemien Flashbackin ja Fade to Blackin on usein katsottu olevan epäsuoraa jatkoa Another Worldille elokuvamaisuutensa ja samantyyppisen toiminnan takia, vaikkei niillä tarinallisesti olekaan yhteyksiä Another Worldiin. Lisäksi Eric Chahi ei ole ollut niidenkään kehityksessä mukana.
Ärviät
Ärviät (Myriophyllum) on vesikasvisuku, johon kuuluu noin 40 lajia.
Ulkonäkö ja koko
Ärviät kasvavat kokonaan veden alla, vain kukat kohottuvat vedenpinnan yläpuolelle. Ärviän varsi kiemurtelee pitkinä köynnöksinä ja hienoliuskaiset lehdet ovat kiehkuroina. Pienet kukat ovat ylimpien lehtien hangoissa.
Levinneisyys
Ärviöitä tavataan kaikilla mantereilla paitsi Etelämantereella.
Elinympäristö
Ärviöitä elää makeassa- ja murtovedessä, muun muassa Itämeressä. Niitä kasvatetaan myös akvaariokasveina sekä piha-altaissa (esimerkiksi isoärviä Myriophyllum aquaticum).
Lajit
Ärviöitä on noin 40 lajia. Suomen vesissä elää neljä ärviälajia:
Muita suvun lajeja:
San Diegon osavaltionyliopisto
San Diegon osavaltionyliopisto (San Diego State University, lyh. SDSU) on osavaltiollinen yliopisto kalifornialaisessa San Diegon kaupungissa, Yhdysvalloissa. Se on osa Kalifornian osavaltionyliopisto -järjestelmää ja San Diegon suurin sekä vanhin yliopisto. Se perustettiin vuonna 1897 nimellä San Diego Normal School. Yliopistossa opiskelee noin 34 500 opiskelijaa.
Aiheesta muualla
thumb|left|Yksi yliopiston rakennuksista
Eenokin kieli
Eenokin kieli on Englannin kuningattaren Elisabet I:n astrologin John Deen ja Edward Kelleyn 1500-luvulla kehittämä okkultistinen ja keinotekoinen kieli. Kieli on olennainen osa eenokkimagiaa (Enochian Magick).
Kielen historia
Deen päiväkirjojen mukaan Jumalan tarkoituksena oli käyttää eenokkia luodessaan maailman, ja kieltä käytti myöhemmin Aadam kommunikoidessaan Jumalan ja enkeleiden kanssa sekä nimetessään kaikki luodut asiat. Kieli unohtui Aadamilta hänen jouduttuaan karkotetuksi paratiisista, jolloin hän kehitti eräänlaisen kantaheprean muodon, joka perustui hänen hämäriin muistoihinsa eenokista. Tämä kantaheprean muoto oli ihmiskunnan maailmanlaajuinen kieli siihen asti, kunnes Jumala sekoitti ihmisten kielet Babylonin tornilla. Sitä vastoin eenokin kieli pysyi salattuna kaikilta ihmisiltä lukuun ottamatta patriarkka Eenokkia, joka enkeleiden mukaan teki kielellä "Loagaethin (Jumalan puheen) kirjan" ihmiskuntaa varten. Tämä kirja katosi vedenpaisumuksen aikana.
Eenokin kielen vastaanotto alkoi 26. maaliskuuta 1583, kun Kelley näki kristallissa näkyjä. Muutaman päivän kuluttua hän alkoi vastaanottaa ensimmäisiä eenokinkielisiä tekstejä. Näistä syntyi kirja Liber Loagaeth ("Jumalan puheen kirja"), josta löytyi 98 49 × 49 kirjaintaulukkoa). Deen ja Kelleyn mukaan enkelit eivät viitsineet kääntää kirjan tekstejä englanniksi.
Vuoden kuluttua Krakovassa ollessaan Kelley vastaanotti toisen tekstisarjan. Näiden tekstien mukana tuli myös englanninkielinen käännös. Tekstit koostuvat 48 runosta, joita Deen kirjoituksissa kutsutaan "enkeliavaimiksi" tai "enkelikutsuiksi". Näitä "avaimia" Dee ilmeisesti aikoi käyttää "49 Viisauden/Ymmärryksen portin" avaamiseen (jättäen yhden portin avaamatta).
Aakkosto
Eenokkia kirjoitetaan oikealta vasemmalle. Siinä käytetään myös tarkkeita.
Dee väittää käyneensä kirjaimiin liittyvää keskustelua enkelin kanssa 28. huhtikuuta 1583 :
Veh-kirjain (C, K) ääntyy joko s- tai k-äänteenä. Samalla tavalla ged-kirjain (G) ääntyy joko g- tai [dʒ]-äänteenä; myös gon-kirjain (I, Y) voi ääntyä [dʒ]-äänteenä mutta harvoin (tavallisimmin gon-kirjain ääntyy i- tai j-äänteenä). Van-kirjain (U, V) ääntyy joko u- tai v-äänteenä. Labiovelaarista puolivokaalia [w] (kuten englannin want-sanassa) edustaa todennäköisesti kaksi peräkkäistä van-kirjainta (eli kaksi u:ta). Lisäksi näyttää siltä, että kirjainpari <PH> ääntyy f-äänteenä, kuten englannin kielessä. Kirjainpari <CH> ääntyy joko soinnittomana velaarisena frikatiivina (saksan <ch>) tai [tʃ]-affrikaattana. Pal-kirjain (X) lausutaan [ts] ja ceph-kirjain (Z) aina [zod] (jossa [z] on s-äänteen soinnillinen vastine).
Kritiikkiä
Skeptikoiden mielestä kahden paljastuneen eenokinkielisen kirjoituksen ristiriidat ja erilaisuudet viittaavat siihen, että eenokki ei ole yhtenäinen kieli. Lisäksi erityisesti australialainen kielitieteilijä Donald Laycock on todennut, että teksteissä esiintyy sellaisia foneettisia eli äänteellisiä ominaisuuksia, joita ei löydy luonnollisista kielistä. Sen sijaan kyseisiä ominaisuuksia tavataan yleisesti glossolaliassa. Näiden ohella on myös paljon äänteellisiä ominaisuuksia, jotka muistuttavat englantia.
Enkelikutsuissa käytetty syntaktinen järjestelmä täsmää englannin kielen syntaksin kanssa lähes 1:1. Lisäksi eenokin hyvin vähäinen verbien taipuminen muistuttaa vahvasti englantia, siis enemmän kuin seemiläisiä kieliä (kuten arabia ja heprea), joita Dee väitti eenokin kielen "alentuneiksi muodoiksi". Tiedossa on vain kaksi taipuvaa verbiä, ja niistä toinen (olla-verbi) on erittäin epäsäännöllinen.
Eenokki muistuttaa englantia myös sanastoltaan. Kielestä löytyvät esimerkiksi kirkkautta merkitsevä sana luciftias, joka hyvin mahdollisesti johtuu nimestä Lucifer (joka puolestaan tarkoittaa "valonkantajaa"), sekä kuningaskuntaa merkitsevä londoh-sana (vrt. eng. London (suom. Lontoo)), jonka voisi selittää Deen ihailulla Englannin kuningatarta kohtaan.
Sisäinen standardi
Sisäinen standardi tarkoittaa analyyttisessä kemiassa ainetta, jota lisätään analyysin yhteydessä sama määrä kaikkiin näytteisiin ja standardiliuoksiin. Sisäistä standardia käytetään erityisesti kromatografisissa ja spektrometrisissä analyyseissä. Tuntemattoman näytteen pitoisuus määritetään vertaamalla sisäisen standardin vastetta näytteen vasteeseen esimerkiksi kromatografiassa kromatogrammissa standardin ja analyytin aiheuttamien piikkien pinta-alaa vertaamalla. Sisäistä standardia käyttämällä voidaan menetelmän satunnaisista ja systemaattisista virheistä, esimerkiksi näytteen käsittelyn virheet, matriisihäiriöt tai laitehäiriöt, aiheuttama vääristymä korjata, koska virheet vaikuttavat samalla tavoin sekä sisäiseen standardiin että tutkittavaan analyyttiin. Käyttämällä sisäistä standardia myös rinnakkaisten näytteiden keskihajontaa voidaan pienentää.
Sisäinen standardin käyttö onnistuu vain silloin kuin sopiva standardi on olemassa. Sisäisen standardin tulisi käyttäytyä riittävän samankaltaisesti tutkittavan analyytin kanssa, mutta kuitenkin poiketa riittävästi, että esimerkiksi kromatografiassa sen retentio poikkeaa tutkittavasta aineesta riittävästi eli että se erottuu analyytistä. Sisäistä standardia ei myöskään saa olla jo valmiiksi tutkittavan näytteen matriisissa.
Bob Bryar
thumb|250px|Bob BryarRobert Nathaniel Cory Bryar (s. 31. joulukuuta 1979) on entinen newjerseyläisen alternative-rock-yhtyeen My Chemical Romancen rumpali. Bob itse on kotoisin Chicagosta.
Elämäkerta
Bob syntyi Chicagossa, kävi yliopistoa Gainesvillessä, Floridassa ja työskenteli muun muassa Disney Worldissa. Hän kävi Eisenhowerin yläastetta Darienissa, Illinoisissa, missä hän soitti rumpuja klassista musiikkia ja jazzia soittavissa kokoonpanoissa.
Hän liittyi bändiin 2004, samalla kun hän työskenteli äänimiehenä The Usedille, josta tuli hyvin läheinen bändi My Chemical Romancen jäsenten kanssa. Hän tapasi bändin ensimmäisen kerran The Usedin kiertueella. Frank Iero, My Chemical Romancen rytmikitaristi sanoo Life on the Murder Scene-DVD:llä: "Bob ja Toro ovat kaksi kovimmin työskentelevää ihmistä, joita olen koskaan tavannut ja jos täällä on Jumala, kiitän häntä joka päivä Bobin tuomisesta meille." Mikey Way sanoo myös Bobin opettaneen heille, "ettei niellä kenenkään paskaa."
Bob syrjäytti Matt Pelissierin, kun Pelissier jätti bändin, kun oli ollut muutamia vuosia The Usedin äänimies. Päinvastoin, kuin yleensä oletetaan, hän ei soittanut rumpuja My Chemical Romancen toisella albumilla. "I'm Not Okay (I Promise)"-video oli nauhoitettu ennen, kuin Bobista tuli bändin "virallinen" jäsen.
"Welcome to the Black Parade"-videon making of -osiossa hän kertoo, että hän oli tehnyt sooloprojektin ja kaikki kappaleet kertoivat Gerardista ja jokin oli syntynyt vitsistä fanien keskuudessa.
Vuonna 2010 Bryar jätti My Chemical Romancen. Lähdöstä huolimatta hän on kuitenkin ollut mukana kirjoittamassa Danger Days: The True Lives of the Fabulous Killjoys-levyllä viidessä kappaleessa, jotka ovat: "Na Na Na (Na Na Na Na Na Na Na Na Na)", "Bulletproof Heart", "The Only Hope For Me Is You", "Party Poison" ja "Save Yourself, I'll Hold Them Back".
Dan Blocker
Dan Davis Blocker (10. joulukuuta 1928 De Kalb, Texas – 13. toukokuuta 1972 Los Angeles, Kalifornia) oli yhdysvaltalainen näyttelijä. Hänet muistetaan parhaiten Eric "Hoss" Cartwrightin roolistaan televisiosarjassa Bonanza, jota kuvattiin 14 vuotta (1959–1973). Blocker oli mukana sarjassa 13 vuotta eli vuosina 1959–1972. Blockerin kuoleman jälkeen sarjaa tehtiin vielä yksi tuotantokausi laskevin katsojaluvuin.
Henkilöhistoria
Blocker syntyi De Kalbin kaupungissa itä-Texasissa. Hänen isänsä oli Ora Shack Blocker ja äitinsä Mary Davis Blocker. Pian Blockerin syntymän jälkeen perhe muutti O'Donnellin kaupunkiin. Hän kävi Texas Military Institutea ja valmistui myöhemmin draamataiteiden maisteriksi Sul Ross State Teacher's Collegesta. Ennen näyttelijän uraansa Blocker oli lukion englannin ja draaman opettaja.
Vuonna 1972 13. toukokuuta Blocker menehtyi äkillisesti sappikivileikkauksen komplikaatioihin. Bonanzan näyttelijät ja muu henkilökunta olivat järkyttyneitä hänen kuolemastaan ja käsikirjoittajat kirjoittivat Blockerin henkilöhahmon, Hoss Cartwrightin, kuoleman osaksi juonta.
Tästä juonenpätkästä kirjoitettiin myös oma nuortenkirjansa nimellä Hoss ja puuma.
Neto (jalkapalloilija)
Norberto Murara Neto eli Neto (s. 19. heinäkuuta 1989 Araxá, Brasilia) on brasilialainen jalkapallomaalivahti. Hän edustaa Englannin Valioliigan Bournemouthia.
Seurajoukkueura
Neto teki ensiesiintymisensä pääsarjatasolla Brasilian Campeonato Brasileiro Série A:ssa 16. elokuuta 2009, kun hänen seuransa Atlético Paranaense voitti Grêmio Baruerin kotonaan 3–0. Yhteensä hän pelasi kaudella 2009 kaksi pääsarjaottelua. Kaudella 2010 Neto nousi seuran ykkösmaalivahdiksi pelaten 34 Série A -ottelua. Tammikuussa 2011 Italian Serie A:n Fiorentina hankki hänet 3,5 miljoonalla eurolla.
Af Acrel
af Acrel oli ruotsalainen aatelissuku. 1500-luvulla suvun jäsenet ottivat nimekseen kotipaikkansa Åkerin mukaisesti Acrelius. Suvun vanhempi haara on aateloitu nimellä Akrell. Pappissuvun nuorempaan haaraan kuulunut Olof Acrel opiskeli kirurgiksi ja vaikutti voimakkaasti Ruotsin tiedeakatemian toimintaan. Vuonna 1755 hänet nimitettiin professoriksi ja vuonna 1780 aateloitiin nimellä af Acrel. Hän kuoli vuonna 1806 ja kun hänen ainoa lapsensa oli kuollut aiemmin vain vuoden ikäisenä, aatelissuku sammui.
Neto (jalkapalloilija)
Seurajoukkueura
Kaudella 2010–2011 Neto ei vielä päässyt pelaamaan Italian Serie A:ssa, ja myös kaksi seuraavaa kautta hän istui enimmäkseen vaihtopenkillä pelaten niiden aikana yhteensä kahdeksan sarjaottelua. Kaudella 2013–2014 Neto nousi Fiorentinan ykkösmaalivahdiksi pelaten 35 sarjaottelua. Fiorentina saavutti kauden aikana Italian cupin toisen sijan.
Heinäkuussa 2015 Juventus hankki Neton ilmaisella siirrolla, kun hänen sopimuksensa Fiorentinan kanssa umpeutui. Hän viipyi Juventuksessa lopulta kaksi kautta, joiden aikana hän pelasi 11 Serie A:n ottelua ja yhden Mestarien liigan ottelun. Kesällä 2017 Neto siirtyi Espanjaan, jossa hän pelasi Valenciassa kahtena kautena 67 Espanjan liigan, viisi Mestarien liigan ja kahdeksan Eurooppa-liigan ottelua sekä Barcelonassa kolmen kauden aikana 12 Espanjan liigan ja neljä Mestarien liigan ottelua.
Neto siirtyi elokuussa 2022 englantilaisseura Bournemouthiin. Hän oli kaudella 2022–2023 joukkueen ykkösmaalivahti ja pelasi Valioliigassa 27 ottelua. Hän loukkaantui lokakuussa valioliigaottelussa West Ham Unitedia vastaan ja oli poissa kentiltä tammikuun puoliväliin saakka.
Matilda (romaani)
Matilda on Roald Dahlin kirjoittama lastenromaani, jonka alkuperäinen englanninkielinen painos julkaistiin vuonna 1988. Kuvituksen teki Quentin Blake.
Neto (jalkapalloilija)
Maajoukkueura
Neto oli mukana kesäolympialaisissa 2012, joissa Brasilia saavutti hopeaa. Hän pelasi joukkueensa kaksi ensimmäistä ottelua ja oli sen jälkeen vaihtopelaajana. Hän pelasi Brasilian A-maajoukkueessa ystävyysottelun El Salvadoria vastaan syyskuussa 2018. Hän oli varamaalivahtina Copa Américassa 2015.
Matilda (romaani)
Matildan päähenkilö Matilda Wormwood on Englannissa asuva ihmelapsi, joka kirjan kuluessa on iältään 4–5-vuotias. Dahl on tapansa mukaisesti kuvannut useimmat aikuiset varsin inhottaviksi henkilöiksi; koulun väkivaltainen rehtori Miss Trunchbull suhtautuu lapsiin avoimen vihamielisesti, ja tytön isä on asiakkaitaan huijaava autokauppias. Matildan tärkeimmäksi ihmissuhteeksi muodostuu suhde luokanopettajaan, Miss Jennifer Honeyyn, jonka tädiksi rehtori lopulta osoittautuu.
Danny DeViton romaanin pohjalta ohjaama elokuva Matilda ja lasten kapina on vuodelta 1996. Siinä Matildan roolin tulkitsi Mara Wilson ja Miss Honeyn roolin Embeth Davidtz. Vuonna 2022 tehtiin romaanin pohjalta myös musikaalielokuva Matilda: Musikaali. Siinä Matildaa esittää Alisha Weir ja Miss Honeytä Lashana Lynch.
Abrahamsson (suku)
Abrahamsson oli ruotsalainen aatelissuku. Suvun ensimmäinen tunnettu jäsen Peder Abrahamsson oli Köpingin raatimies Taalainmaalla, ja hänen poikansa Abraham Pedersson toimi Tukholmassa kauppiaana. Tämän poika Peder Abrahamsson syntyi 1668 ja toimi tuomarina useilla paikkakunnilla ja vuodesta 1704 Uplannissa sekä Tukholmassa. Hänet aateloitiin vuonna 1727, ja hän kuoli naimattomana Tukholmassa vuonna 1741.
Unix-työkaluohjelmat
Unix-työkaluohjelmat on määritelty IEEE:n and The Open Groupin standardin IEEE Std 1003.1 (POSIX) osassa "Shell & Utilities".
Alkuperäinen AT&T Version 1 UNIX sisälsi 60 komentoa: ar, as, b, bas, bcd, boot, cat, chdir, check, chmod, chown, cmp, cp, date, db, dbppt, dc, df, dsw, dtf, du, ed, find, for, form, hup, lbppt, ld, ln, ls, mail, mesg, mkdir, mkfs, mount, mv, nm, od, pr, rew, rkd, rkf, rkl, rm, rmdir, roff, sdate, sh, stat, strip, su, sum, tap, tm, tty, type, un, wc, who ja write.
BSD- ja System V -haaroista periytyvät käyttöjärjestelmät ovat eronneet useissa kohdin ennen POSIX-standardia.
GNU-projekti toteuttaa useita komentoja POSIX-yhteensopivalla tavalla sekä voi sisältää eroja alkuperäiseen AT&T-versioon nähden.
NRJ Radio Awards
NRJ Radio Awards on Radio NRJ:n järjestämä tapahtuma, jossa palkitaan musiikkialan parhaimmistoa. Se on järjestetty Suomessa kolmesti, vuosina 2005–2007. Kyseessä on Pohjoismaiden suurin musiikkitapahtuma.
Unix-työkaluohjelmat
Seuraavat komennot toteutetaan usein komentotulkin sisäisinä: alias, bg, cd, command, false, fc, fg, getopts, jobs, kill, newgrp, pwd, read, true, umask, unalias, wait.
NRJ Radio Awards
2001
Vuoden 2001 NRJ Radio Awards pidettiin Tukholmassa, Ruotsissa.
2005
Vuoden 2005 NRJ Radio Awards pidettiin Helsingin Hartwall Areenalla.
2007
Vuonna 2007 monet maat pitivät oman NRJ Radio Awardsin, Suomessa se pidettiin jälleen Hartwall Areenalla.
Lentopallon Suomen Cup 2011
Lentopallon Suomen Cupiin 2011 osallistui 29 miesten ja 12 naisten joukkuetta. Miesten karsintakierrokset sekä 1. ja 2. kierros pelataan tappiosta ulos -menetelmällä, samoin naisten 1. kierros. Puolivälierät ja välierät pelattiin kaksoisotteluin. Miesten Cup -mestaruuden voitti 8. tammikuuta 2012 Vantaalla pelatussa loppuottelussa Tampereen Isku-Volley. Samana päivänä ja samassa paikassa käydyssä naisten finaalissa LP Viesti Salosta kukisti Oriveden Ponnistuksen viisieräisen taistelun päätteeksi.
Miesten Cup
Loppuottelu pelattiin Vantaan Energia -areenalla.
Naisten Cup
Loppuottelu pelattiin Vantaan Energia -areenalla.
Neliöllinen keskiarvo
Neliöllinen keskiarvo on eräs lukujoukkoa tai jakaumaa kuvaavista matemaattisista keskiluvuista. Termi RMS liittyy läheisesti standardipoikkeamaan, ja muun muassa sähkötekniikassa RMS-keskiarvostamalla lasketaan vaihtojännitteen tehollisarvo.
Mara Wilson
250px|thumb|Mara Wilson marraskuussa 2017 Mara Elizabeth Wilson (s. 24. heinäkuuta 1987) on yhdysvaltalainen entinen lapsinäyttelijä, teatterinäyttelijä ja kirjoittaja.
Neliöllinen keskiarvo
Neliöllinen keskiarvo muuttujalle x\,\! määritellään seuraavalla tavalla: missä tarkoittaa aritmeettista keskiarvoa.
Mara Wilson
Wilson syntyi Michael ja Suzie Wilsonin tyttärenä Burbankissa Kaliforniassa. Hänellä on isänsä puolelta irlantilaisia sukujuuria ja hänen äitinsä oli juutalainen, ja hän sai juutalaisen kasvatuksen. Äiti-Suzie kuoli rintasyöpään vuonna 1996. Wilsonilla on kolme vanhempaa veljeä ja nuorempi sisko. Hän on kommentaattori Ben Shapiron serkku. Wilson on opiskellut New Yorkin yliopistossa.
Neliöllinen keskiarvo
Määritelmää käyttäen saadaan diskreeteille jakaumille lauseke, joka on muotoa
Arto Salomaa
Arto Kustaa Salomaa (s. 6. kesäkuuta 1934 Turku) on suomalainen matemaatikko ja akateemikko. Salomaa on tutkinut muun muassa kryptografiaa ja DNA-laskentaa.
Ura
Salomaa valmistui filosofian kandidaatiksi 1954 ja lisensiaatiksi vuonna 1959 sekä väitteli filosofian tohtoriksi vuonna 1960.
Hän toimi Turun yliopiston assistenttina vuosina 1957–1965 ja matematiikan professorina vuosina 1966–1999. Hän oli vuosina 1966–1999 vieraileva tietojenkäsittelytieteen professori University of Western Ontariossa Kanadassa, vuosina 1973–75 Århusin yliopiston vieraileva professori, vuosina 1981–1982 Kanadan University of Waterloon vieraileva professori ja 1990–2005 apulaisprofessori University of Western Ontariossa Kanadassa. Suomen Akatemian akatemiaprofessorina hän oli kaksi jaksoa vuosina 1975-1980 ja 1990-1999.
Mara Wilson
Wilson näytteli tunnetuimmat roolinsa elokuvissa Mrs. Doubtfire – Isä sisäkkönä (1993), Joulu Manhattanilla (1994), Matilda ja lasten kapina (1996), Henkimaailman hommia (1997) ja Thomas and the Magic Railroad (2000). Hän on esiintynyt myös teatterissa sekä televisiosarjassa Melrose Place.
Neliöllinen keskiarvo
RMS-keskiarvostaminen sähkötekniikassa
Sähkötekniikassa tehoja laskettaessa, kun käytössä on vaihtojännite (vaihtovirta), niin halutaan yleensä huippujännitteen sijaan tietää tehollisarvo. Näin siksi, että vaihtojännite, joka ilmaistaan tehollisarvonsa avulla antaa kuormaan saman tehon kuin vastaavan suuruinen tasajännite. Tehollisarvo lasketaan vaihtojännitteestä keskiarvoistamalla käyttämällä RMS-keskiarvostamista. Tämän vuoksi ammattipiireissä yleensä puhutaankin RMS-arvosta tehollisarvon sijaan.
Arto Salomaa
Perhe
Salomaan puoliso vuodesta 1959 on humanististen tieteiden kandidaatti Helmi Kaarina Karhu, ja heillä on kaksi lasta.
Neliöllinen keskiarvo
Vaihtojännitteen tehollisarvon johto
Tehollisarvo määritellään keskimääräisen tehon avulla. Tehon määritelmän ja Ohmin lain avulla hetkelliseksi tehoksi resistiiviseen kuormaan saadaan
missä v(t) on jännitteen arvo tietyllä ajan hetkellä t ja R kuorman resistanssi.
Keskimääräiselle teholle saadaan lauseke integroimalla vaihtojännite ajan jakson T yli sekä jakamalla integroinnista saatu tulos jakson pituudella.
missä t_0 on ajan hetki tarkastelujakson alussa. Keskimääräinen teho on merkitty yhtä suureksi kuin tehollisarvoisesta jännitteestä v_{rms} laskettu teho. Ratkaistaan jännitteen tehollisarvo ottamalla neliöjuuri.
Tämä johdettu tehollisarvon laskentakaava on sama kuin olisi käytetty suoraan RMS-keskiarvostamista. Kaava on helppo muistaa, sillä lyhenne RMS kertoo suoraan laskutavan, Root-Mean-Square (neliöjuuri-keskiarvo-neliöinti). Kaavaa tarvitaan laskettaessa tehollisarvot erilaisille vaihtojännitteille, joista yleisimmin käytettyjä ovat siniaalto, kolmioaalto ja kanttiaalto.
Tehollisarvo siniaallolle
Sinimuotoinen vaihtojännite on muotoa missä V_0 on jännitteen amplitudi, t aika ja \omega kulmataajuus.
Tehollisarvon lauseke sinimuotoiselle jännitteelle on
Lausekkeen ensimmäisessä osassa kulmataajuus on muutettu muotoon. Jälkimmäisessä osassa ajanjakson T paikalle on sijoitettu sinin jakson pituus, joka on 2 \pi. Ajasta riippumaton jännitteen amplitudi on tuotu myös integraalin ulkopuolelle.
Seuraavaksi käytetään hyväksi jo tunnettua sinin neliön integraalia:
Laskut suorittamalla saadaan, että sinimuotoisen jännitteen tehollisarvo on vaihtojännitteen huippuarvo jaettuna neliöjuuri kahdella.
Tehollisarvo kolmioaallolle
thumb|Kolmioaallon muotoinen vaihtojännite kuvassa punaisella. Sinisellä on piirretty tämä jännite korotettuna toiseen potenssiin.
Ideaalisen kolmioaallon yksi jakso, T/4 verran viivästettynä, on alla olevan yhtälöryhmän mukainen. Aaltoa on viivästetty, jotta tehollisarvoa laskettaessa päästään vähemmällä integroinnilla. On myös hyvä huomata, että kolmioaalto muuttuu paraabelin muotoiseksi, kun se korotetaan toiseen potenssiin.
Kolmioaallon jännitteen tehollisarvo on jännitteen huippuarvo jaettuna neliöjuuri kolmella.
Tehollisarvo kanttiaallolle
Ideaalinen kanttiaalto yhden jakson verran on muotoa:
Kanttiaallon jännitteen tehollisarvo on sama, kuin aallon huippujännitteen itseisarvo.
Adelborg
Adelborg on ruotsalainen aatelissuku. Adjutantti Eric Otto Borgh (1741–1787) aateloitiin vuonna 1772 ja otettiin ritarihuoneen jäseneksi vuonna 1776, jolloin myös hänen vanhempi veljensä luutnantti Johan Borgh aateloitiin. He ottivat tuolloin nimen Adelborg.
John Kerr
Kerr opiskeli lakia ja auskultoi asianajajaksi vuonna 1938.
Valitut Palat
Valitut Palat on suomalainen versio yhdysvaltalaisesta Reader’s Digest -aikakauslehdestä, joka ilmestyy 46 eri painoksena 18 kielellä useassa eri maassa. Suomessa Valitut Palat ilmestyy kuukausittain. Valituilla Paloilla on 172 000 lukijaa (2022).
John Kerr
Pääministeri Gough Whitlam pyysi Kerriä kenraalikuvernööriksi useiden muiden ehdokkaiden kieltäydyttyä. Kerr epäröi, mutta suostui ja aloitti kautensa 11. heinäkuuta 1974. Ensimmäisen vuoden aikana hän matkusti ulkomailla enemmän kuin edeltäjänsä, osallistui moniin seremonioihin mutta käytti vähemmän aikaa hallituksen ohjaamiseen. Whitlamin hallitus oli monissa kriiseissä, joissa se antoi mielikuvan taitamattomasta taloudenpidosta. Malcolm Fraserin johtama oppositio sai enemmistön senaatissa.
Valitut Palat
Valittuja Paloja julkaisi vuosina 1969–1999 Suomessa toiminut Oy Valitut Palat – Reader’s Digest Ab, joka oli yhdysvaltalaisen The Reader’s Digest Association, Inc:n tytäryhtiö. Vuosituhannen vaihteen paikkeilla kaikkia Pohjoismaita hoiti yhteinen Reader’s Digest Nordic -yhtiö, kunnes Valittujen Palojen ja monien sen eurooppalaisten sisarlehtien liiketoiminta siirtyi Reader’s Digestilta Espanjan suurimmalle suora­markkinointi­yritykselle CIL Groupille vuonna 2013. CIL markkinoi Reader’s Digestin tuotteita Pohjoismaiden ja Baltian lisäksi Ranskassa, Belgiassa, Espanjassa ja Portugalissa.
John Kerr
Whitlamin työväenpuolueella oli enemmistö edustajainhuoneessa. Häntä painostettiin hajottamaan parlamentti, mutta hän ehdotti sen sijaan senaatin puolivaalien järjestämistä.
Valitut Palat
Lehdessä julkaistaan paitsi sen omia artikkeleita, myös lyhennelmiä muissa lehdissä julkaistuista jutuista sekä lyhennelmiä ja katkelmia kirjoista. Lehdessä on lukuisia vakiopalstoja vitsejä, anekdootteja, sitaatteja ja aforismeja varten.
John Kerr
Kerr hajotti hallituksen ja kutsui Fraserin perustamaan väliaikaishallituksen vaaleihin asti. Fraserin Australian liberaalipuolue voitti vaalit selvästi.
Valitut Palat
Reader’s Digestin kansainvälisten painosten päätoimittajana Yhdysvalloissa toimii suomalainen Raimo Möysä. Hän siirtyi Yhdysvaltoihin jo 1990-luvulla toimittuaan sitä ennen Suomen Valittujen Palojen päätoimittajana.
John Kerr
Asiakirjoista on myöhemmin selvinnyt, että Kerr oli selvittänyt perustuslain takaamia oikeuksiaan laajasti jo ennen kriisin kärjistymistä. Hän oli ollut yhteydessä Englannin kuningashuoneeseen ja maan korkeimman oikeuden tuomareihin.
Valitut Palat
Historiaa
Reader's Digest sai alkunsa New Yorkin Greenwich Villagessa 1920-luvun alussa, kun William Roy DeWitt Wallace (1889–1981) ja hänen vaimonsa Lila Bell Wallace alkoivat julkaista muista lehdistä valikoimiaan juttuja yksissä kansissa. Pian he perustivat Reader's Digest Association -nimisen yrityksen New Yorkin lähellä sijaitsevaan Pleasantvilleen.
Lehden erikoisia mutta kestäviksi ja erottuviksi osoittautuneita piirteitä olivat etukannessa sijaitseva sisällysluettelo, pieni sivukoko, runsas tekstimäärä ja kuvien vähäisyys. Kuvallisiin etukansiin lehti siirtyi vasta vuonna 1998. Lehteä kustannettiin pelkästään tilaus- ja irtonumeromaksujen avulla vuoteen 1955, jolloin se vasta alkoi hyväksyä mainoksia sivuilleen. Tupakan ja alkoholin mainontaa ei kuitenkaan ole koskaan sallittu, ja lehden takakansi on aina pidetty toimituksellisessa käytössä.
Lehden toimituksellinen sävy on aina korostanut myönteisyyttä ja lämmintä huumoria. Wallacen pariskunta ei käyttänyt lehteä tehdessään lainkaan lukijatutkimuksia vaan valitsi lehden aineiston omien mieltymystensä mukaan. Lukijatutkimukset tulivat käyttöön vasta 1970-luvulla, kun perustajapariskunta luovutti lehden teon nuoremmille. Reader’s Digestia on koko sen olemassaolon ajan kritisoitu konservatiivisuudesta ja amerikkalaisuudesta. Esimerkiksi kylmän sodan vuosina lehden kansainvälisissä painoksissa, muun muassa Valituissa Paloissa, tuotiin usein esiin kommunisti- ja sosialistimaiden yhteiskunnallisia ongelmia.
1980-luvulla The Reader's Digest Association yritti laajentaa lehtivalikoimaansa ostamalla muita lehtiä muttei saanut niitä kannattaviksi. Samalla päälehden lukijakunta ikääntyi, aikakauslehtimarkkinat muuttuivat ja yritykselle aina tärkeän osan muodostanut kirjojen ja äänilevyjen kustannus- ja suoramarkkinointitoimintakin alkoi hyytyä. 1990-luvulla taloudellinen ahdinko syveni, kunnes uusi toimitusjohtaja Thomas Ryder alkoi saneerata yhtiötä irtisanomisin ja myymällä osan yhtiön suureksi kasvaneesta taidekokoelmasta. Vuosituhannen vaihteessa Reader's Digest yritti löytää itselleen uutta omistajaa kansainvälisisistä mediataloista; neuvotteluja käytiin ainakin saksalaisen Bertelsmannin kanssa.
Samalla kun Reader’s Digestin kieliversioita on lakkautettu joistakin länsimaista, muun muassa Tanskasta vuonna 2005, yritys on perustanut uusia kieliversioita entisiin sosialistimaihin ja nouseviin Aasian maihin. Esimerkiksi Kiinan markkinoille suunnattu lehden versio lopetettiin kuitenkin yllättäen vuonna 2012, vain neljän ja puolen vuoden ilmestymisen jälkeen.
Toiminta Suomessa
Valitut Palat alkoi ilmestyä Suomessa vuonna 1945, kun Helsingin Sanomien pääomistaja Eljas Erkko alkoi kustantaa sitä. Se tuli lehden lisäksi tunnetuksi tietokirjojen, kaunokirjallisten Kirjavalioiden sekä äänilevykokoelmien kustannustoiminnasta, samoin kuin tuotteidensa näkyvästä suoramarkkinoinnista monimutkaisine arvontoineen ja asiakaspalvelun symboliksi kehitettyine Kaarina Mäkelä -hahmoineen.
Vuonna 1969 Suomeen perustettiin Oy Valitut Palat – Reader’s Digest Ab, jonka ensimmäiseksi toimitusjohtajana toimi Martti Immonen vuoteen 1987 saakka. Yhden lehden kustantajasta alkoi nopeasti kehittyä monipuolinen suoramarkkinointiyhtiö sekä kirjojen ja äänilevyjen kustantaja. Vuonna 1973 ilmestyi Kodin Lakikirja, vuonna 1976 Sibelius-äänilevykansio ja ensimmäiset Valittujen Palojen Kirjavaliot. Vuonna 1977 Suomen itsenäisyyden 60-vuotisjuhlan kunniaksi tehtiin historiateos Itsenäinen Suomi, jota seurasi Suomi sodassa. Sittemmin Valitut Palat on julkaissut suomeksi myös eri alojen tieto- ja opaskirjoja, kuten keittokirjoja, sanakirjoja ja kartastoja.
Valitut Palat oli 1970-luvulla Suomen suurlevikkisin lehti parhaimmillaan 330 000 kappaleen levikillä ja yli miljoonalla lukijallaan. 1980-luvun lopulla noin sadan hengen yritys tuotti liikevaihtoa lehdistä noin 50 miljoonaa, kirjoista noin 60 miljoonaa sekä kielikursseista, äänilevyistä ja -kaseteista 20 miljoonaa. Oy Valitut Palat – Reader’s Digest Ab oli tunnettu markkinointialan ”jatkokoulutuspaikkana” ja amerikkalaistyylisestä, optimismiin ja ihmisläheisyyteen perustuvasta yrityskulttuuristaan. Neuvostoliiton romahduksen jälkeen Suomen-yhtiön kauppaneuvos Martti Immonen oli mukana perustamassa venäjänkielistä Reader’s Digest -lehteä Venäjälle vuonna 1991.
Martti Immosen jälkeen Oy Valitut Palat – Reader’s Digest Ab:n toimitusjohtajana toimi Heikki K. Helenius, jonka aikakaudella yhtiö saavutti historiansa parhaimmat kaupalliset tulokset. Suomen yhtiön kaupallisen menestyksen siivittämänä Helenius kutsuttiin vuonna 1991 johtamaan Reader's Digest Inc:n kansainvälisiä toimintoja asemapaikkanaan New York, USA. Heleniuksen jälkeen Oy Valitut Palat - Reader's Digest Ab:n toimitusjohtajan toimi muun muassa Ilkka Kylmälä. Hänen aikanaan vuonna 1999 kaikkien Pohjoismaiden toiminnot yhdistettiin yhtiöksi Reader’s Digest Nordic, jota johti Timo Saini vuosina 2000–2002, sitten kanadalainen William B. Toohey, saksalainen Franz Müller ja vuodesta 2008 suomalainen Juha Pyykölä. Vuonna 2013 Suomenkin Valittuja Paloja ryhtyi julkaisemaan espanjalaisen CIL-konsernin tytäryhtiö CIL Suomi Oy.
Tilanne tänään
Reader's Digest on edelleen, kaikki kieliversiot yhteen laskien, maailman luetuin yleisaikakauslehti. Vaikka suomalaisen Valittujen Palojen levikki ja lukijamäärä on 2000-luvulla laskenut nopeasti muiden yleisaikakauslehtien tapaan, ainakin vielä vuonna 2012 sen 178 000 kappaleen levikki oli kielialueen asukasmäärään suhteutettuna Reader’s Digest -lehtien suurin. Suurimmillaan Valittujen Palojen levikki oli 1990-luvun lopulla: 354 000 kappaletta. Vuonna 2014 lehden tarkastettu levikki oli 122 605. Noin 50 erikielisen Reader’s Digest -lehtiversion yhteinen levikki on noin 10 miljoonaa.
Seuraavassa luettelossa luetellaan kaikki maat, jossa Reader’s Digestin kieliversioita julkaistaan. Lista on järjestyksessä sen mukaan, koska lehti on alkanut ilmestyä maassa.
Valittujen Palojen Kirjavaliot
Valitut Palat on 1950-luvulta alkaen julkaissut lyhennelmiä menestysteoksista nimellä Valittujen Palojen Kirjavaliot. Kirjavalioissa on yksiin kansiin sidottuna lyhennelmät kolmesta tai neljästä kirjasta. Yhdysvalloissa sarja oli vuoden 1997 loppuun nimeltään Reader’s Digest Condensed Books, minkä jälkeen se vaihtoi nimekseen Reader's Digest Select Editions.
U-asema
U-asema eli Pitkärannan–Loimolan linja (U-linja) oli Laatokan Karjalassa sijaitseva jatkosodan aikainen puolustuslinja. U-asema sai nimensä sen pääsuunnittelijan ja varustamistöiden johtajan, majuri Yrjö Urton mukaan.
Linnoittaminen
Linjan linnoitustyöt alkoivat joulukuussa 1943. Torjuntataistelujen alkaessa kesällä 1944 linja oli 55 kilometriä pitkä ja se oli parhaiten varustettu Uomaan ja Pitkärannan suunnissa. Linjalla oli 15 valmista betonikorsua, 300 metriä panssariestettä ja viisi kilometriä taisteluhautaa. Muuten asema oli enimmäkseen keskeneräinen.
U-asema ja sen miehitys
U-asema oli keskeneräinen puolustusasema, jossa oli muutama vahva tuliasema, noin 25 katettua korsua, 12 betonirakenteista bunkkeria, juoksuhautaoja ja koko aseman pituinen ja yhtenäinen piikkilankaeste. Kaikkiin panssariuriin oli tehty vahvahkot panssarivaunuesteet ja miinoitukset. Nietjärven kohdalla puolustusasema koostui kolmesta erillisestä linjasta, joista viimeinen, kapealla hiekkaharjulla sijaitseva oli selvästi vahvin.
Asemaa puolustivat 8. divisioona, 5. divisioona ja 7. divisioona ja reservinä oli 15. prikaati. Suomalaiset joukot miehittivät U-aseman pääosin 10. heinäkuuta mennessä. Vetäytyvien joukkojen mukaan saapui 120 tykkiä ja 40 kranaatinheitintä 6.–9. heinäkuuta. Nietjärven alueen miehitti 5. divisioonan Jalkaväkirykmentti 44 komentajanaan everstiluutnantti Ilmari Rytkönen sekä Jalkaväkirykmentti 2 komentajanaan eversti Heikki Saure.
Taistelut
Neuvostoliiton Karjalan Rintama hyökkäsi U-asemaa vastaan neljän armeijakunnan voimin heinäkuussa 1944. U-asemaan oli ryhmitetty Suomen armeijan 5., 8. ja 7. divisioona.
Karhutunturi
Karhutunturi on 518 metriä korkea tunturi Sallan kunnan pohjoisosassa. Tunturiin kulkee vaellus- ja moottorikelkkareitti. Reittien varrella on kota taukopaikaksi.
Aiheesta muualla
67.20194°N, 29.11528°W
Delfiini
Delfiini eli tavallinen delfiini eli juoksiainen (Delphinus delphis) on delfiinin heimoon kuuluva valaslaji, jota pidetään yleisimpänä valaana.
Tuntomerkit
Delfiinistä erotettiin aiemmin Delphinus capensis -niminen pitkäkuonoisempi laji, mutta 2010-luvulla tehtyjen tutkimuksien mukaan lajeilla ei ole geneettistä eroa. Jollain alueilla pitkäkuonoiset delfiinit ovat geneettisesti lähempänä lyhytkuonoisia delfiinejä kuin joidenkin toisten alueiden pitkäkuonoisia delfiinejä.
Levinneisyys
Delfiiniä tavataan trooppisista vesistä viileän lauhkeisiin vesiin, ja se elää Atlantissa, Tyynessämeressä ja Intian valtameressä. Lajia tavataan myös joistakin sivumeristä, kuten Ohotanmerestä, Japaninmerestä, Välimerestä ja Mustastamerestä.
Kansainvälisen luonnonsuojeluliiton mukaan delfiini jaetaan neljään alalajiin. Nimialalajia D. d. delphis tavataan kaikkialla muualla paitsi Intian valtameressä eikä Mustassameressä. D. d. bairdii on puolestaan vain Amerikan Tyynenmeren rannikon laji, ja sen levinneisyysaluetta ulottuu Kalifornian keskiosista Meksikon eteläosiin. D. d. tropicalis on Indopasifisen merialueen alalaji. Alalajia D. d. ponticus tavataan puolestaan vain Mustamerestä ja sen lähialueilta.
Delfiini suosii lämpimiä vesiä, joten sen vakituinen elinalue ulottuu pohjoisimmillaan Britteinsaarille. Pohjanmeren itäosissa ja Itämerellä delfiini on satunnainen vierailija. Havainnot esimerkiksi Tanskan vesillä ovat kuitenkin yleistyneet 2000-luvulla, koska laji on runsastunut Skotlannin ympäristössä luultavasti ilmaston lämpenemisen seurauksena.
Tavallista delfiiniä on tavattu Suomen aluevesillä ainakin kolmesti. Tiettävästi ensimmäinen havainto tehtiin vuonna 1893, jolloin delfiini kuoli kalaverkkoon Ahvenanmaalla. Toinen havainto saatiin vasta yli sata vuotta myöhemmin, kun Luvian Säpin saaren rannasta löytyi kuollut delfiini loppukesällä 1997. Raadon löytymisen jälkeen kävi ilmi, että muuan merikapteeni oli aikaisemmin kesällä nähnyt yhden tai joidenkin lähteiden mukaan kaksi delfiiniä elävänä Säpin lähistöllä. Tutkimuksissa Säpin yksilö osoittautui 5–7-vuotiaaksi urokseksi, ja sen luurankoa suunniteltiin tuolloin sijoitettavaksi Turun luonnontieteelliseen museoon. Kolmannen kerran delfiinejä vieraili Suomen vesillä marraskuussa 2006, jolloin Korppoon saaristokeskuksen edustalla havaittiin emo ja poikanen. Ne nähtiin toisenkin kerran Saaristomerellä elävinä, kunnes noin viikon kuluttua ne hukkuivat kalaverkkoihin. Nämä kaksi yksilöä oli tuolloin tarkoitus säilöä Helsingin Luonnontieteellisen keskusmuseon kokoelmiin.
Ravinto
Delfiinit pyydystävät laumassa ja syövät pikkukaloja kuten makrilleja, sillejä ja sardiineja.
Tunisian dinaari
Tunisian dinaari on Tunisian rahayksikkö. Sen kansainvälinen valuuttakoodi (ISO 4217) on TND. Se on suljettu valuutta, eli rahaa ei saa kuljettaa ulos maasta ja sitä voi vaihtaa itselleen vain Tunisiassa. Tunisian dinaarin kurssi on kiinteä ja palkkion periminen vaihdosta on kiellettyä. Yksi Tunisian dinaari vastaa n. 0,31:tä euroa. Tunisian dinaari jakautuu 1000 millimiin.
Olavi Granö
Olavi Johannes Granö (27. toukokuuta 1925 Helsinki – 19. huhtikuuta 2013 Turku ) oli suomalainen akateemikon arvonimen saanut maantieteilijä. Hän toimi maantieteen professorina ja kanslerina Turun yliopistossa.
Granö väitteli tohtoriksi vuonna 1957. Toimittuaan Helsingin yliopiston maantieteen assistenttina 1948–1951 ja Kauppakorkeakoulun maantieteen assistenttina 1954–1957, Granö nimitettiin Turun yliopiston maantieteen apulaisprofessoriksi 1959 ja professoriksi 1962. Hän hoiti tehtävää vuoteen 1988 saakka. Turun yliopiston kanslerina hän toimi 1984–1994. Akateemikon arvonimi Granölle myönnettiin vuonna 1980.
Granön tutkimusaloja olivat rannikkomaantiede sekä maantieteen historia ja metodologia sekä yleisemmin tieteenhistoria ja tieteen sosiologia. Hän käsitteli tutkimuksissaan Suomen saaristojen ja Pohjanmeren rannikkojen luontoa.
Granö oli muun muassa Suomalainen Tiedeakatemian esimies 1994–1995, Lontoon Royal Geographical Societyn kunniajäsen vuodesta 1980 lähtien, Ruotsin tiedeakatemian jäsen vuodesta 1985 lähtien, Academia Europæan jäsen vuodesta 1989 lähtien. Hän oli kolmen yliopiston kunniatohtori: puolalaisen Toruńin Nicolaus Copernicus -yliopiston, Tarton yliopiston ja Åbo Akademin. Granö valittiin vuonna 1992 myös Turun yliopiston ylioppilaskunnan kunniajäseneksi.
Olavi Granö oli aktiivinen Turun ja Tarton välisessä yhteistyössä. Turun Yliopistosäätiö ylläpitää Tartossa Alvar Aallon suunnittelemassa Villa Tammekannissa Granö-keskusta. Granö nimitettiin vuonna 2006 Viron maantieteen seuran kunniajäseneksi.
Myös Olavi Granön isä J. G. Granö oli maantieteilijä, joka toimi Tarton, Helsingin ja Turun yliopiston maantieteen professorina ja Turun yliopiston rehtorina. Olavi Granö oli J. G. Granön neljästä lapsesta nuorin.
Meneksenos (dialogi)
Meneksenos on Platonin kirjoittama dialogi. Sen toinen nimi Thrasylloksen jaottelussa on Hautajaispuhe (, Epitafios). Dialogissa keskustelevat Sokrates ja Meneksenos.
Historia
Platonin teosten joukossa Meneksenos kuuluu tämän keskivaiheen dialogeihin. Näin se on kirjoitettu siihen aikaan, jolloin Platon oli perustanut oman Akatemiansa. Teos voidaan nähdä myös kuuluvaksi siirtymäkauteen varhaisvaiheen ja keskivaiheen dialogien välillä. Tarkemmin dialogi on ajoitettu vuoteen 387 eaa. Holger Thesleff näkee dialogin Platonin eräänlaisina jäähyväisinä Ateenan todellisuudelle hänen vetäydyttyään julkisesta elämästä filosofian pariin.
Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu VII tetralogiaan yhdessä laajemman ja lyhyemmän Hippiaan sekä dialogin Ion kanssa. Aiheensa puolesta Thrasyllos luki dialogin Platonin eettisten teosten joukkoon.
Sisältö
Meneksenos koostuu dialogimuotoisen kehyskertomuksen lisäksi pitkästä hautajaispuheesta. Kehyskertomuksessa Sokrates sanoo esittävänsä Aspasialta, Perikleen rakastajattarelta, kuulemansa puheen. Näin dialogin voi nähdä satirisoivan Perikleen tunnettua hautajaispuhetta, jonka Thukydides on kuvannut teoksessaan Peloponnesolaissota.